OpenLLM-France/wikimedia huggingface dataset:
# El Juí del Moro

El Juí del Moro és una muntanya de 84 metres que es troba al municipi de Vilanova i la Geltrú, a la comarca del Garraf.
El topònim és la denominació popular de l'Aixut del Moro o l'Aljub del Moro, una cisterna que hi havia a la zona i que ja es troba documentada cap a 1537. Cap a 1725 es comença a documentar la deformació del nom popular per l'actual nom. A la seva falda es va construir la urbanització Santa Maria, compartida per Vilanova i la Geltrú i Cubelles.

## Llegenda del Juí del Moro

Una llegenda, recollida per Teodor Creus i Corominas, explica que en aquest cim foren penjats una parella d'enamorats en temps dels sarraïns. El xeic Bilal Al-Malik, que senyorejava un castell alçat sobre un turó entre la Quadra d'Enveja i Cubelles, disposava d'una bella i jove esclava cristiana anomenada Riquilma que es va enamorar d'un jove esclau. Els dos planejaren fugir en barca a Barcelona, d'on ella era originària. Traïts per una majordoma del xeic, van ser capturats quan emprenien la fugida. Quan el musulmà es disposava a jutjar-los, l'avenç de les tropes del Comte de Barcelona, que ja havien conquerit els castells de Rocacrespa, Miralpeix i la Geltrú, l'obligaren a fugir. Abans, però, ordenà que pengessin els enamorats.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* 1 2 3 4 Carbonell i Virella, Vicenç. Noms de lloc de Vilanova i la Geltrú. Vilanova i la Geltrú: Institut d'Estudis Penedesencs, 2001, p. 19, 20 i 115. ISBN 8486933773.
* ↑ «Llegenda de Juí el Moro | Mapes de Patrimoni Cultural». [Consulta: 2 febrer 2021].
* ↑ Creus i Coromines, Teodor. Set contallas del temps vell. Vilanova i la Geltrú: Institut d'Estudis Penedesencs, 1986, p. 11-28 [Consulta: 2 febrer 2021].
# Balin

Balin, fill de Fundin, és un personatge literari de l'obra de J.R.R. Tolkien. És un nan de la Casa de Durin, i forma part de la companyia protagonista a El Hòbbit. El seu personatge també té importància a El Senyor dels Anells.

## Biografia

Va néixer l'any 2763 de la Tercera Edat, fill de Fundin i germà gran de Dwalin. Era membre de la casa reial de Durin, sent besnet del rei Nain II i parent distant de l'actual rei a l'exili Thorin Escut-de-roure.
Va ser un dels tretze nans liderats per Thorin que van emprendre l'aventura descrita a El Hòbbit, amb l'objectiu de recuperar el tresor que havien perdut a mans del drac Smaug. Després de Thorin, era el nan amb més edat de tots tretze, i probablement era l'únic a part de Thorin que havia nascut a la Muntanya Solitària i n'havia hagut de fugir amb l'arribada del drac (tenia 7 anys).
És el segon nan que arriba a l'Atzusac a l'inici del Hòbbit, just després del seu germà Dwalin. Com el seu germà, l'instrument que tocava era una viola.
És el més observador del grup: veu com Bilbo arriba a la taverna del Drac Verd a Voralaigua, descobreix el foc dels ogres, i és el primer a albirar els elfs al Bosc Llobregós. Bilbo es va guanyar el seu respecte quan va aconseguir arribar al campament dels nans sense que Balin el veiés (portava l'anell d'invisibiliat).
Va ser l'únic nan que es va oferir voluntari a acompanyar Bilbo pel passadís secret que conduïa cap al drac, i consta que va visitar Bilbo a la Comarca després de l'aventura.
L'any 2989 va marxar d'Erèbor amb un grup de nans amb l'objectiu de reconquerir Mòria i tornar-la a convertir en la gran ciutat dels nans que havia estat. Amb ell anaven Floi, Oin, Ori, Frar, Loni, i Nali. Va establir-se a Mòria, de la que va esdevenir Senyor, després d'expulsar-ne els orcs. El 2994 va morir per una fletxa disparada per un arquer orc després d'haver ostentat el càrrec menys de 5 anys. Poc temps després els nans de Moria van ser arraconats i exterminats.
A El Senyor dels Anells, la Germandat de l'Anell descobreix la seva tomba a la Cambra de Mazarbul. Sobre la tomba hi ha escrit en runes nanesques "Balin Fundinul Uzbad Khazad-Dumu" que significa "Balin, fill de Fundin, Senyor de Mòria".

## Adaptacions

En l'adaptació cinematogràfica de El Senyor dels Anells dirigida per Peter Jackson, Guimli agafa la destral de Balin de la Cambra de Mazarbul i la utilitza en totes les batalles posteriors. Es diferencia de l'anterior perquè té una doble fulla, permetent al nan colpejar a esquerra i dreta sense haver de canviar l'orientació de la destral. En els llibres no es fa cap menció al fet que Guimli canviï d'arma.
# Colom guatlla de Chiriquí

El Colom guatlla de Chiriquí (Zentrygon chiriquensis) és una espècie d'ocell de la família dels colúmbids (Columbidae) que habita la selva humida de les muntanyes d'Amèrica Central, a Costa Rica i l'oest de Panamà.
# Serrat de les Llenties

El Serrat de les Llenties és una serra situada al municipi d'Olivella (Garraf), amb una elevació màxima de 269 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Estadi Gran Parque Central

L'Estadio Gran Parque Central, normalment anomenat senzillament Parque Central, és l'estadi del Club Nacional uruguaià, on juga la majoria de partits com a local. Situat a Montevideo, Uruguai, prop de la seu del Nacional, al barri de La Blanqueada.

## Història

L'Estadio Gran Parque Central és un lloc molt important a la història d'Uruguai, no només per la seva relació amb els esports, sinó també pels seus vincles amb la rica història dels uruguaians i els seus sentiments patriòtics.
Abans de l'existència del Parque Central com a recinte esportiu, exactament a la mateixa ubicació (que normalment s'anomenava "Quinta de la Paraguaya"), l'heroi nacional uruguaià José Artigas va ser anomenat Jefe de los Orientales (líder dels uruguaians) el 1811.

## Esdeveniments
### Copa del Món de 1930

Aquest va ser un dels estadis de la Copa del Món de 1930, i és el camp on es va jugar un dels primers partits de la història de la Copa del Món: el 13 de juliol de 1930, els Estats Units van derrotar Bèlgica per 3 a 0. Una efemèride que la FIFA ha commemorat en dues ocasions: l'any 1987 i el 2005. Aquell dia, a la mateixa hora, també es va disputar un altre partit a l'Estadio Pocitos, entre França i Mèxic, on es va marcar el primer gol de la història de la competició.
Del Mundial de 1930, en aquest estadi es van jugar sis partits:
| Estats Units | 3–0 | Bèlgica |
| McGhee 23' Florie 45' Patenaude 69' | Informe | |
| Iugoslàvia | 2–1 | Brasil |
| Tirnanić 21' Bek 30' | Informe | Preguinho 62' |
| Argentina | 1–0 | França |
| Monti 81' | Informe | |
| Xile | 3–0 | Mèxic |
| Vidal 3', 65' M. Rosas 52' (p.p.) | Informe | |
| Iugoslàvia | 4–0 | Bolívia |
| Bek 60', 67' Marjanović 65' Vujadinović 85' | Informe | |
| Estats Units | 3–0 | Paraguai |
| Patenaude 10', 15', 50' | Informe | |

## Referències

* 1 2 3 Aquest és un dels diversos gols que estan en disputa. Els golejadors i els minuts emprats aquí són els de la FIFA, els oficials. Altres fonts, com ara RSSSF, estableixen un marcador o un minut diferent. Vegeu: «World Cup 1930 finals». Rec.Sport.Soccer Statistics Foundation (RSSSF). [Consulta: 15 agost 2010].
* ↑ Aquest és un dels diversos gols que estan en disputa. Els golejadors i els minuts emprats aquí són els de la FIFA, els oficials. Altres fonts, com ara RSSSF, estableixen un marcador o un minut diferent. Vegeu: «World Cup 1930 finals». Rec.Sport.Soccer Statistics Foundation (RSSSF). [Consulta: 15 agost 2010].
* ↑ Tant la FIFA com l'RSSSF li atorguen aquests dos gols a Carlos Vidal.
* ↑ Aquest és un dels diversos gols que estan en disputa. Els golejadors i els minuts emprats aquí són els de la FIFA, els oficials. Altres fonts, com ara RSSSF, estableixen un marcador o un minut diferent. Vegeu: «World Cup 1930 finals». Rec.Sport.Soccer Statistics Foundation (RSSSF). [Consulta: 15 agost 2010].
* ↑ Inicialment, la FIFA va concedir el segon gol (minut 15) a Tom Florie, però ho canvià el 2006 en benefici de Patenaude. Abans, també l'havien concedit a Aurelio González (RSSSF).
# Turacoena

Turacoena és un gènere d'ocells de la família dels colúmbids (Columbidae) que habita en algunes illes d'Indonèsia (Wetar, Timor, Sulawesi i petites illes properes).

## Taxonomia

S'han descrit dues espècies dins aquest gènere:
* colom carablanc (Turacoena manadensis).
* colom de Timor (Turacoena modesta).

## Referències

* ↑ El gènere Turacoena a ITIS Rev. 6-11-2010
# Turó de la Roqueta

El Turó de la Roqueta és una muntanya de 228 metres que es troba entre els municipis de Canyelles i d'Olivella, a la comarca del Garraf.
Al vessant oriental vers Olivella hi ha un forn de calç abandonat que va servir fins a mitjan segle xx. Es feia servir com a primeres matèries el calcari de la muntanya i la llenya dels voltants. És en bon estat i llistat com a monument.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Puigjaner, Josep Maria. Nomenclàtor oficial de toponímia major de Catalunya. 1a ed. Barcelona: Institut d'Estudis Catalans, 2003, p. 523. ISBN 84-393-6189-0.
* ↑ Esteve i Gràcia, Xavier. «Forn de calç del Turó de la Roqueta». Mapes de Patrimoni Cultural. Diputació de Barcelona, 15-06-2017. [Consulta: 19 abril 2021].
# .id

.id és el domini de primer nivell territorial (ccTLD) d'Indonèsia.

## Dominis de segon nivell

L'11 de març de 2013 es va a provar un nou subdomini de segon nivell, desa, per als 65.000 pobles d'Indonèsia amb autonomia per als afers locals. Amb aquest, n'hi ha onze de possibles:
* ac.id — Institucions acadèmiques
* biz.id — Entitats comercials petites i mitjanes
* co.id — Entitats comercials
* desa.id — Pobles
* go.id — Govern i sistema governamental
* mil.id — Militars
* my.id — Personal/Blocaires
* net.id — Empresa de comunicacions/ISP
* or.id — Organitzacions formals, de comunitat
* sch.id — Escoles
* web.id — Organitzacions informals/personal

## Referències

* ↑ «ID-TLD Domain Name Forum», 11-03-2013. Arxivat de l'original el 2013-07-16. [Consulta: 28 juliol 2013].

## Enllaços externs

* Informació del whois de .id a IANA
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Ball al Moulin de la Galette (Renoir)

Ball al Moulin de la Galette és una pintura a l'oli realitzada per Auguste Renoir el 1876 i que actualment s'exposa al Museu d'Orsay de París.
Un dels temples del lleure i la bohèmia parisenca era el Moulin de la Galette, un molí abandonat situat al cim de Montmartre. Era habitat per artistes, literats, prostitutes i obrers. Els diumenges i dies festius eren dies de ball a Le Moulin, omplint-se amb la població que habitava el barri. Una orquestra amenitzava la dansa mentre que al voltant de la pista es disposaven taules sota els arbres per aprofitar l'ombra. En el seu desig de representar la vida moderna, element imprescindible per als impressionistes, Renoir immortalitza aquest lloc en una de les teles mítiques de l'Impressionisme. El seu principal interès - igual que a Nu al sol o El gronxador - és representar les diferents figures en un espai entristit amb tocs de llum, recorrent a les tonalitats malves per a les ombres.
A les taules s'asseuen els pintors Lamy, Goeneutte i Georges Rivière al costat de les germanes Estelle i Jeanne i altres joves del barri de Montmartre. En el centre de l'escena ballen Pedro Vidal, pintor cubà de família catalana, al costat de la seva amiga Margot; al fons estan els també pintors Cordey, Lestringuez, Gervex i Lhote.
L'efecte de multitud ha estat perfectament aconseguit, recorrent Renoir a dues perspectives per a l'escena: el grup del primer pla ha estat captat des de dalt mentre que les figures que ballen al fons es veuen en una perspectiva frontal. La composició s'organitza a través d'una diagonal i en diferents plans paral·lels que s'allunyen, elements clàssics que no oblida el pintor. Les figures són ordenades en dos cercles: el més compacte al voltant de la taula i un altre més obert entorn de la parella de ballarins.

## Vegeu també

* Ball al Moulin de la Galette, de Ramon Casas

## Enllaços externs

* Fitxa al Museu d'Orsay
# Colom guatlla de les Petites Antilles

El colom guatlla de les Petites Antilles (Geotrygon mystacea) és una espècie d'ocell de la família dels colúmbids (Columbidae) que habita boscos de les Petites Antilles, des de Puerto Rico fins a Saint Lucia.
# Turó de les Tres Partions

El Turó de les Tres Partions és una muntanya de 435 metres que es troba entre els municipis de Castellet i la Gornal (Torrelletes), Olèrdola (Daltmar) i Canyelles, a les comarques catalanes de l'Alt Penedès i el Garraf.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Publicació de l'acord de delimitació del termes municipals d'Olèrdola i Castellet i la Gornal». [Consulta: 28 desembre 2020].
* ↑ «Turó de les Tres Partions». Gran Enciclopèdia Catalana. Barcelona: Grup Enciclopèdia Catalana.
# Colom faisà

El colom faisà (Otidiphaps nobilis) és una espècie d'ocell de la família dels colúmbids (Columbidae) i única espècie del gènere Otidiphaps (Gould, 1870). Habita els boscos de Nova Guinea i les properes illes Aru, Raja Ampat i Fergusson.

## Taxonomia

Diversos autors consideren aquesta espècie formada per quatre subespècies, però modernament han estat considerades per altres autors espècies de ple dret:
* colom faisà de clatell verd (Otidiphaps nobilis, sensu stricto).
* colom faisà de clatell blanc (Otidiphaps aruensis).
* colom faisà de clatell gris (Otidiphaps cervicalis).
* colom faisà de clatell negre (Otidiphaps insularis).

## Referències

* ↑ Fitxa de la subespècie aruensis al zoo de Barcelona Arxivat 2012-09-27 a Wayback Machine. Rev. 18/04/2012
* ↑ «Pigeons» (en anglès). IOC World Bird List Version 12.2. International Ornithologists' Union, 01-07-2022.
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 100. ISBN 978-84-16728-37-4.
# Puig de Popa

El Puig de Popa és una muntanya de 209 metres que es troba al municipi de Calella, a la comarca del Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
esborrany del Maresme
# Arzu

Arzu és una paraula d'origen persa que significa ‘desig’ i en turc s'utilitza com a nom de dona.
Arzu és el nom dels següents personatges:
* Arzu Ceylan - esportista turca
* Arzu Okay - actriu turca
* Arzu Çerkezoğlu - sindicalista turca
# Ballistics

Ballistics és un videojoc de curses futuristes per a PC, desenvolupat per GRIN i distribuït per Xicat Interactive el 2001. GRIN va desenvolupar una versió arcade d'aquest joc, distribuït el 2002 amb un únic seient reclinable per Triotech Amusement. Els jugadors corren a través de set diferents pistes en diferents lligues contra altres competidors sobre motos aèries d'alta velocitat.
El joc fou el primer a ser llençat per GRIN, i presentà la primera versió del motor de joc Diesel. GRIN treballà en estreta col·laboració amb NVIDIA per després incorporar-hi les noves tecnologies en el joc, i fou comercialitzat com un dels títols d'insígnia per a la sèrie GeForce 3 de targetes de vídeo.
La reacció crítica fou en general favorable, amb els ressenyadors estant impressionats per la bellesa dels gràfics i l'emocionant representació de la velocitat. Estaven, tanmateix, decebuts lleugerament amb la natura superficial de la jugabilitat. Una nova versió del joc d'arcade fou llençat el 2003, incorporant la tecnologia de simulador de moviment en la màquina d'arcade.

## Enllaços externs

* Pàgina oficial de Ballistics a Internet Archive
# Colom ferit de Mindoro

El colom ferit de Mindoro (Gallicolumba platenae) és una espècie d'ocell de la família dels colúmbids (Columbidae). Habita els boscos de l'illa de Mindoro, a les Filipines.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 97. ISBN 978-84-16728-37-4.
# Serra de Clarà

La Serra de Clarà és una serra als municipis de Massanes i Riudarenes (Selva), amb una elevació màxima de 273,0 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Mas Alfares

Mas Alfares és una masia del municipi del Port de la Selva inclosa en l'Inventari del Patrimoni Arquitectònic de Catalunya.

## Descripció

Situada al sud-est del nucli urbà de la població del Port de la Selva, en un replà enlairat sobre el fondal d'un dels còrrecs de capçalera que formen la riera de Taballera, prop del mas Vell i del mas de la Birba.
Masia de planta més o menys rectangular, formada per diversos cossos adossats, amb les cobertes de teula de dues vessants i distribuïts en planta baixa i pis. Els baixos eren destinats a estables mentre que l'habitatge ocupava majoritàriament el pis, amb desnivells entre les estances. L'entrada a la planta baixa està ubicada a la façana de migdia mitjançant una porta oberta en el paredat d'una gran arcada de dovelles de pissarra. La resta d'obertures del mas són rectangulars, algunes de mida petita. Les diverses habitacions de l'interior conserven sostres embigats al pis. Els estables de la planta baixa tenen el sòl excavat a la roca viva i el sostre de bigues amb teulat de llates és sostingut per fermes pilastres. El sector nord-oest del conjunt, destinat a estables i corrals, està força enrunat. Ha perdut les cobertes de teula i està distribuït en dues estances. El sector sud-est de l'edifici encara està força més enrunat que l'anterior, també sense cobertes. En origen estava destinat al bestiar, amb l'accés pel costat de migdia. Destaca una arcada de mig punt bastida amb lloses de pedra i situada a la façana de llevant del sector. Presentava una coberta embigada i encanyissada sostinguda per una gran pilastra d'obra. El murs dels corrals eren de paret seca.
El mas està construït amb rebles de pedra, amb predomini de la pissarra, lligats amb morter i amb restes de revestiments arrebossats.

## Història

El Mas Alfares és documentat des del segle xvi com a propietat del monestir de Sant Pere de Rodes. Al padró de 1787 consta que hi residia Pere Giró Puignau amb dona i tres fills, però amb anterioritat va pertànyer a la família Alfaràs de Cadaqués que es va establir a Port de la Selva. L'any 1897 hi figura el masover Josep Corcoll Carles. Posteriorment, passaria a mans dels Buixeda de la Vall. Actualment es troba en un estat de ruïna.
Damunt del portal de l'edifici d'estables hi havia una inscripció gravada en un petit espai arrebossat, en forma de doble trapezi, emmarcat per ratlles dobles. La inscripció que s'hi podia llegir era: "Ricardo Bucheda, renovado del año 1910".

## Referències

* 1 2 3 4 5 «Mas Alfares». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 13 gener 2014].
# Puig d'en Caselles

El Puig d'en Caselles és una muntanya de 628 metres que es troba al municipi de Tordera, a la comarca de lAlt Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom ferit de Negros

El colom ferit de Negros (Gallicolumba keayi) és una espècie d'ocell de la família dels colúmbids (Columbidae). Habita els boscos de l'illa de Negros, a les Filipines.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 97. ISBN 978-84-16728-37-4.
# Serra de Malhivern

La Serra de Malhivern és una serra a cavall dels municipis d'Arbúcies i Sant Feliu de Buixalleu (Selva), amb una elevació màxima de 608 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Colom d'Eversmann

El colom d'Eversmann o xixella d'ulls grocs (Columba eversmanni) és un colom, per tant un ocell de la família dels colúmbids (Columbidae), que cria a zones ermes i terres de conreu de l'Àsia central, des del Mar d'Aral, a través del Turquestan fins a l'oest de Tadjikistan i oest de la Xina. En hivern es trasllada cap al sud fins a l'Afganistan, el Pakistan i nord-oest de l'Índia.

## Referències

* ↑ La xixella d'ulls grocs a BIRDGUIDES Arxivat 2012-01-20 a Wayback Machine. Rev. 29/09/2011

## Enllaços externs

* Fotografies de la xixella d'ulls grocs a Oriental Bird Club Arxivat 2016-05-14 a Wayback Machine. Rev. 29/09/2011
# Turó de Can Ribot

El Turó de Can Ribot és una muntanya de 360 metres que es troba al municipi de Dosrius, a la comarca del Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Diopites (impostor)

Diopites (en grec antic: Διοπείθης, Diopeithes) va ser un astròleg, endeví i impostor de l'antiga Grècia que venia oracles a Atenes.
Diodor i Plutarc expliquen que l'any 432 aC l'assemblea d'Atenes va aprovar un decret a proposta de Diopites segons el qual es perseguiria per impietat «tots aquells que no creguessin en els déus i que ensenyessin doctrines referents als fenòmens celestes». Aquesta disposició va ser la causa del procés contra Anaxàgoras al començament de la guerra del Peloponnès: el filòsof pensava que el sol era una massa de ferro incandescent, i creia que s'eclipsava perquè la lluna s'interposava al davant. En el judici, Anaxàgoras va ser condemnat a l'exili i va partir d'Atenes. La llei que va impulsar Diopites tractava de protegir la religió, però també de defensar els seus interessos particulars, atès que anava dirigida explícitament contra l'astronomia, perquè aquesta ciència feia perillar la credibilitat de les pràctiques d'endevinació basades en els estels.
Diopites va ser una de les persones més actives contra el règim de Pèricles, i potser per això va col·laborar amb el polític Tucídides. Uns anys més tard, però, treballava a les ordres de Nícies.
Diopites va ser satiritzat pels poetes còmics, sobretot per Aristòfanes, que el cita en diverses obres. Es deia que tenia una mà deforme. Els comediògrafs el presenten com un lladre de l'erari públic i un vident boig i enfurismat.

## Referències

* ↑ Smith, William. «Diopeithes（Διοπρείθης)». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
* 1 2 3 Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 121. ISBN 8481641618.